ఫ్లోరిడా ఫ్లాట్ ఫాం అనబడే పీఠభూమి సున్నపు రాళ్ళపొరలతో కప్పబడి ఉంటుంది. ఈ పీఠభూమిలోని అధిక భాగం ఎకోసిన్ (56 నుండి 34 మిలియన్ సంవత్సరాల మునుపు), ఒలిగోసిన్ (34 నుండి 23 మిలియన్ సంవత్సరాల మునుపు) సమయంలో ఏర్పడ్డాయి. సముద్రపు వత్తిడితో ఏర్పడిన ఈ పీఠభూమిలో మయోసిన్ (23 నుండి 5 మిలియన్ సంవత్సరాల మునుపు) పదునైన బండరాళ్ళు, బంకమట్టి, ఇసుకతో నిండి ఉండి క్రమంగా వృక్షజాలం, జంతుజాలం మొదలైంది. సంయుక్తరాష్ట్రాలలోని
అత్యధికమైన పొటాషియం ఫ్లోరిడాలో లభిస్తుంది.

జలాంతర్భాగానికి విస్తరించి ఉన్న గుహలు, సింక్హోల్, స్ప్రింగ్స్ రాష్ట్రమంతా కనిపిస్తుంటాయి. ఈ జలాలను రాష్ట్ర ప్రజల ఉపయోగాలకు వాడుతుంటారు. సున్నపురాళ్ళతో కప్పబడిన ఇసుక భూములు మిలియన్ సంవత్సరాల నుండి సముద్రతీరాలలో కనిపిస్తుంటాయి. హిమయుగంలో సముద్రమట్టం తగ్గి ఆరిన వాతావరణం కారణంగా రాష్ట్ర వైశాల్యాన్ని పెంచింది. ప్రత్యేకంగా సవన్న వద్ద ఇది సంభవించిందని ఊహిస్తున్నారు. 2006లో సింక్ హోల్ వలన నష్టపోయిన రాష్ట్ర ఆస్తుల విలువ 2 బిలియన్ల అమెరికన్ డాలర్ల కంటే అధికమని భావిస్తున్నారు.

ఫ్లోరిడా యు ఎస్ లో అత్యల్పంగా భూకంపాలు వచ్చే రాష్ట్రంగా గుర్తించబడింది. ఫ్లోరిడా ఎటువంటి టెక్టానిక్ ప్లేటుకూ సమీపంలో లేకపోవడమే ఇందుకు కారణం. ఇక్కడ భూకంపాలు చాలా అరుదుగా వస్తుంటాయి.

1755లో ఏర్పడిన లిస్బన్ భూకంపం వలన ఏర్పడిన టి సునామీ ఫ్లోరిడా మధ్యభాగంలో 5 అడుగుల అలలౌ ఎగిసిపడడానికి కారణం అయిందని భావిస్తున్నారు. 1879 జనవరిలో ఒక భూకంపం సంభవించింది. ఈ భూకంపకారణంగా గోడలలో బీటలు పడినట్లు అలమరల నుండి వస్తువులు కిందపడినట్లు ప్రజలు వర్ణించారు. డేటోనా బీచ్ కు 50 మైళ్ళ దక్షిణంలో కూడా ఈ భూకంప ప్రకంపనలు సంభవించాయి. దక్షిణంలో టాంపా, ఉత్తరంలో సవన్నాహ్, జార్జియా వరకు ఈ ప్రకంపనలు సంభవించాయి. 1880 జనవరి క్యూబా కేంద్రంగా సంభవించిన భూకంపం ఫ్లోరిడాలోని పడమటి భాగంలో ఉన్నకీ వెస్ట్ నగరంలో ప్రభావం చూపాయి. 1886 భూకంపం దక్షిణ కరోలినా, చార్ల్స్టన్ వద్ద సంభవించిన భూకంపం ఉత్తర ఫ్లోరిడాలోని భూభాగం కంపించింది. ఫ్లోరిడా తూర్పు భాగంలో ఉన్న జాకెన్ వెల్లీ నగర వాసులు తరువాత సెప్టెంబరు, నంబర్, డిసెంబరు మాసాలలో ఈ భూకంపాలను అనుభవించారు. 2006లో టాంపాకు 260 మైళ్ళ దూరంలో మెక్సికో గల్ఫ్ వద్ద కేంద్రీకృతమైన భూకంపం ఫ్లోరిడ నైరుతి, మధ్య ప్రాంతంలో ప్రకంనలను సృష్టించాయి. ఈ భూకంపం అతి స్వల్పంగా టి సునామీకి కారణమైనా నష్టం మాత్రం కలిగించ లేదు.

అగ్రికల్చరల్ , మత్స్య పరిశ్రమ
భూ వర్ణన
రాజకీయ చరిత్ర
సరిహద్దులు